Αρκάδι (καλαθοσφαίριση γυναικών)

Ο Όμιλος Κλασσικού Αθλητισμού Αρκάδι είναι ελληνικό αθλητικό σωματείο που δραστηριοποιείται στην πόλη του Ρεθύμνου, στο νησί της Κρήτης. Η ιστορία του ξεκινά επισήμως το 1976 και οι αθλητές του αγωνίζονται με χρώματα το κόκκινο και το λευκό. Στο έμβλημα και στο όνομά του αποτυπώνεται η ιστορική Μονή Αρκαδίου, διάσημη για την ανατίναξη της πυριτιδαποθήκης της το Νοέμβριο του 1866, ως πράξη αντίστασης στους Τούρκους που την πολιορκούσαν.«Ιερά Μονή Αρκαδίου» , πληροφορίες στον ιστότοπο Orthodoxcrete.com.

Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Διατηρεί ομάδα ενηλίκων γυναικών, αλλά και ακαδημίες νεαρότερων ηλικιακά κοριτσιών. Έδρα του είναι το Δημοτικό Κλειστό Γυμναστήριο Ρεθύμνου «Μελίνα Μερκούρη», χωρητικότητας 1.600 καθήμενων θεατών.Κλειστό Ρεθύμνου «Μελίνα Μερκούρη», πληροφορίες στον ιστότοπο Stadia.gr.

 Ιστορική αναδρομή 
Ο Ο.Κ.Α. Αρκάδι ιδρύθηκε το 1976 από τους Ρεθεμνιώτες γυμναστές Γιώργο Εκκεκάκη και Γιάννη Χαλκιαδάκη, καθώς και το διακεκριμένο δισκοβόλο και καθηγητή φυσικής αγωγής Μιχάλη Μαράκη.«Όμιλος Κλασσικού Αθλητισμού Αρκάδι», πληροφορίες στον επίσημο ιστότοπο της Ελληνικής Ομοσπονδίας Άρσης Βαρών.«Την Κυριακή στο Φουρφουρά τα «7α Μαράκεια» στίβου» , άρθρο στην εφημερίδα «Ρεθυμνιώτικα Νέα», 3 Αυγούστου 2013. Το τμήμα καλαθοσφαίρισης αποτελεί ένα από τα ιδρυτικά σωματεία της Ένωσης Καλαθοσφαιρικών Σωματείων Κρήτης που συστάθηκε το 1983.«Ιστορία Ένωσης», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κρήτης.

Το Αρκάδι κατέκτησε τα δύο πρώτα του Πρωταθλήματα Γυναικών Κρήτης τις αγωνιστικές περιόδους 2002-03 και 2005-06, ωστόσο σε καμία από αυτές τις περιστάσεις δεν απέδωσε η προσπάθειά του να κερδίσει την άνοδό στην Α2 Εθνική Κατηγορία.«Ιστορία Πρωταθλημάτων», πληροφορίες στον επίσημο ιστότοπο της Ένωσης Καλαθοσφαιρικών Σωματείων Κρήτης.

Την αγωνιστική περίοδο 2007-08 η ομάδα του Ρεθύμνου κατέκτησε για τρίτη φορά το γυναικείο Πρωτάθλημα Κρήτης, έχοντας πίσω της μια δεκαετία επιτυχιών σε επίπεδο ακαδημιών. Οπλισμένη με αυτές τις παραστάσεις μετέβη στην Αθήνα που διεξήχθη το Ειδικό Πρωτάθλημα Ανόδου στην Α2 Εθνική Κατηγορία μεταξύ των Πρωταθλητών των επί μέρους Τοπικών Ενώσεων της Ομοσπονδίας ανά την ελληνική επικράτεια. Νικώντας διαδοχικά το Βούρειο Λιβαδίων (Χίος) με 51-83 και την Ε.Α. Πατρών (Αχαΐα-Ηλεία) με σκορ 63-27, και με δεδομένη την αποχώρηση του Πολύβιου Μεγαλόπολης (Κεντρική και Νότια Πελοπόννησος) και του Κούρου (Σάμος), το Αρκάδι πρώτευσε και ανέβηκε για πρώτη φορά στην ιστορία του σε εθνική κατηγορία. Προπονητής την επιτυχημένη αυτή περίοδο ήταν ο Κώστας Πλευράκης.«Ο.Κ.Α. Αρκάδι», αφιέρωμα στον ιστότοπο Heraklionbasket.blogspot.com, 5 Μαΐου 2008.

Το πρώτο παιχνίδι που έδωσε ποτέ το Αρκάδι στα πλαίσια του θεσμού του Κυπέλλου Ελλάδος έλαβε χώρα στις 21 Σεπτεμβρίου 2008. Σε αυτό υπέστη την πρώτη του ήττα, εντός έδρας, από τον Πρωτέα Βούλας. Το τελικό σκορ ήταν 48-61.«Τα αποτελέσματα στο Κύπελλο Γυναικών» , άρθρο στον ιστότοπο Sport24.gr, 21 Σεπτεμβρίου 2008.«Κύπελλο Ελλάδος Μπάσκετ Γυναικών: Ήττα του ΟΚΑ Αρκάδι», άρθρο στον ιστότοπο του σταθμού Ήχος FM, 23 Σεπτεμβρίου 2008. Το Πρωτάθλημα της Α2 Εθνικής Κατηγορίας την αγωνιστική περίοδο 2008-09 διοργανώθηκε σε δύο Ομίλους των 14 συλλόγων. Το Αρκάδι εντάχθηκε στον Όμιλο Νότου από τον οποίο η μία ομάδα αποσύρθηκε με αποτέλεσμα οι αγώνες τις να κατακυρωθούν υπέρ των αντιπάλων της. Στον τελικό βαθμολογικό πίνακα ο σύλλογος του Ρεθύμνου μετρούσε 7 νίκες και 19 ήττες. Σαν αποτέλεσμα κατετάγη στη 13η και ουσιαστικά τελευταία θέση κι έτσι επέστρεψε στο τοπικό πρωτάθλημα του νησιού του.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Στο Πρωτάθλημα Κρήτης της περιόδου 2009-10 το Αρκάδι κατέλαβε εκ νέου την πρωτιά, αποκτώντας το δικαίωμα συμμετοχής στο Ειδικό Πρωτάθλημα Ανόδου της Αθήνας. Οι ομάδες που κλήθηκε να ξεπεράσει ήταν ο Θησέας Παναγιούδας (Λέσβος), ο Ιπποκράτης Κω (Δωδεκάνησα), η Ε.Α. Παραλίας (Αχαΐα-Ηλεία) και η Σχερία Κέρκυρας (Βορειοδυτική Ελλάδα). Η προσπάθεια στέφθηκε με επιτυχία και το Αρκάδι επέστρεψε στα γήπεδα της Α2 Εθνικής. Αξιοσημείωτα την ίδια χρονιά το τμήμα Νεανίδων κατέκτησε εκτός από το τοπικό και το Πανελλήνιο Πρωτάθλημα. Το καλοκαίρι του 2010 ο Κώστας Πλευράκης αποχώρησε από τη θέση του πρώτου προπονητή δίνοντας τη σκυτάλη στους Στέφανο Δαμανάκη και το Νίκο Τσαγκαράκη. Ο ίδιος παρέμεινε στις ακαδημίες του συλλόγου.«Ο.Κ.Α. Αρκάδ: Πανηγυρική επιστροφή των γυναικών στην Α2 με 4x4», άρθρο στον ιστότοπο του σταθμού Ήχος FM, 30 Ιουνίου 2010.«Ο.Κ.Α. Αρκάδι: Παρουσίαση και αλλαγή σελίδας», άρθρο στον ιστότοπο του σταθμού Ήχος FM, 3 Αυγούστου 2010.«Οι πρωταθλήτριες του ΟΚΑ Αρκάδι δρέπουν του καρπούς της Πανελλήνιας επιτυχίας τους!», άρθρο στον ιστότοπο RethemnosNews.gr, 30 Σεπτεμβρίου 2010.

Οι υποχρεώσεις του Αρκαδίου το φθινόπωρο του 2010 ξεκινούσαν από το Κύπελλο Ελλάδος. Αγωνίστηκε απευθείας στην 3η Αγωνιστική της Α' Φάσης, εν μέρει χάρις στην απόσυρση της πρώτης αντιπάλου του, Αμαρυλλίδας Βριλησσίων.«Προκρίθηκε ο Αστέρας», άρθρο στον ιστότοπο Sport24.gr, 3 Οκτωβρίου 2010.«Τα αποτελέσματα Κυπέλλου Γυναικών» , άρθρο στον ιστότοπο BasketNet.gr, 3 Οκτωβρίου 2010. Το Αρκάδι αποκλείστηκε στο σημείο αυτό από τον Κτησιφόντα Παιανίας, έχοντας χάσει στην έδρα του τελευταίου με σκορ 63-41.«Κύπελλο Ελλάδας Μπασκετ Γυναικών: Ήττα - αποκλεισμός 63-41 του Αρκαδίου από τον Κτησιφώντα», άρθρο στον ιστότοπο του σταθμού Ήχος FM, 18 Οκτωβρίου 2010.«Πέρασαν Καλαμαριά και Παιανία» , άρθρο στον ιστότοπο BasketNet.gr, 18 Οκτωβρίου 2010. Σε ό,τι αφορά το Πρωτάθλημα της Α2 Εθνικής τη χρονιά 2010-11, οι συμμετέχουσες ομάδες του Ομίλου Νότου είχαν μειωθεί στο μεταξύ σε 12. Το Αρκάδι ατυχώς δεν κατάφερε να πάρει καμία νίκη σε 22 αγωνιστικές. Αυτονόητα κατετάγη στην τελευταία θέση της κατάταξης και υποβιβάστηκε.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 2014-15, με τον Πλευράκη στη θέση του προπονητή, το Αρκάδι σκαρφάλωσε και πάλι στην κορυφή του Παγκρήτιου Πρωταθλήματος, εξασφαλίζοντας μία θέση στο Ειδικό Πρωτάθλημα Ανόδου του καλοκαιριού. Στον Όμιλό του βρήκε το Βούρειο Λιβαδίων (Χίος), την Ε.Α. Παραλίας (Αχαΐα-Ηλεία) και τους Δαναούς Άργους (Αργολίδα-Κορινθία). Πετυχαίνοντας ισάριθμες νίκες σε τρεις αγώνες, πέτυχε το στόχο της ανόδου στην Α2 Εθνική.«Ειδικό πρωτάθλημα ανόδου στην Α2 Γυναικών » , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Ιουνίου 2014.«Στην Α2 το Αρκάδι!» , άρθρο στον ιστότοπο eBasket.gr, 28 Ιουνίου 2014. Σε ψηφοφορία που διοργάνωσε ανεξάρτητη ιστοσελίδα με τη συμμετοχή των προπονητών και αθλητριών των γυναικείων Πρωταθλημάτων, η αθλήτρια του Αρκαδίου, Τζένιφερ-Ειρήνη Μπότσι, αναδείχθηκε Καλύτερη Νεαρή Αθλήτρια (U20) για την Α2 Νότου.«Οι κορυφαίες του γυναικείου μπάσκετ», αναδημοσίευση στον ιστότοπο KingSport.gr από τον ιστότοπο SportsHero.gr, 3 Ιανουαρίου 2016.

Ούτε την περίοδο 2014-15 κατάφερε ο κρητικός σύλλογος να πάρει την πρώτη του νίκη στη διοργάνωση του Κυπέλλου. Αναλυτικότερα στην 1η Αγωνιστική της Α' Φάσης ηττήθηκε εκτός έδρας από τα Μελίσσια με σκορ 63-43.«Αποχαιρέτισε το Κύπελλο και το Αρκάδι», άρθρο στον ιστότοπο NeaKriti.gr, 14 Σεπτεμβρίου 2014.«Εύκολη πρόκριση των Μελισσίων 63-43 το Αρκάδι», άρθρο στον ιστότοπο SportsHero.gr, 14 Σεπτεμβρίου 2014. Το Πρωτάθλημα Νότου της Α2 Εθνικής Κατηγορίας διοργανώθηκε και πάλι με την παρουσία 12 ομάδων. Έχοντας συγκεντρώσει 10 νίκες και 12 ήττες, το Αρκάδι κατέλαβε την 8η θέση του τελικού βαθμολογικού πίνακα. Βάσει του αποτελέσματος αυτού εξασφάλισε αγωνιστικά την πρώτη του παραμονή στην Κατηγορία.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ωστόσο, η ίδια η ομάδα αποφάσισε δεν μπορούσε να συνεχίσει λόγω οικονομικών δυσκολιών και αποσύρθηκε εθελοντικά από τα εθνικά πρωταθλήματα.«Δεν κατεβαίνει στην Α2 γυναικών το Αρκάδι», άρθρο στον ιστότοπο NeaKriti.gr, 8 Ιουλίου 2015.

Την αγωνιστική περίοδο 2015-16 η ομάδα του Ρεθύμνου αναδείχθηκε για μία ακόμη φορά Πρωταθλήτρια Κρήτης. Στις αρχές του καλοκαιριού διεκδίκησε την άνοδο μέσω του Ειδικού Πρωταθλήματος όπου και αντιμετώπισε τους Δρομείς Τρίπολης (Κεντρική και Νότια Πελοπόννησος), το Δαναό Άργους (Αργολίδα-Κορινθία) και το Βούρειο Λιβαδίων (Χίος). Στην περίσταση αυτή κατέλαβε τη 2η θέση στον Όμιλο, με αποτέλεσμα να μην πετύχει την άνοδο. Απέκτησε ωστόσο την προτεραιότητα για άνοδο απέναντι στη δεύτερη του έτερου Ομίλου Νότου, Αναγέννηση Λαμίας, την οποία κέρδισε σε αγώνα κατάταξης με σκορ 97-34. Η αποχώρηση του Ιπποκράτη Κω από το Πρωτάθλημα της Α2 λόγω σοβαρών διοικητικών και οικονομικών προβλημάτων έδωσε στο Αρκάδι την ευκαιρία να τον αντικαταστήσει.«Στην Α2 το Αρκάδι», άρθρο στον ιστότοπο της εφημερίδας «Ρεθεμνιώτικα Νέα», 7 Σεπτεμβρίου 2016.«Βλέπει Α2 ξανά το Αρκάδι» , άρθρο στον ιστότοπο RethymnoSports.gr, 1 Σεπτεμβρίου 2016.

Το φθινόπωρο του 2016 το Αρκάδι επέστρεψε στην αγωνιστική δράση για το θεσμό του Κυπέλλου Ελλάδος. Για δεύτερη συνεχόμενη χρονιά η κλήρωση το έφερε αντιμέτωπο με τα Μελίσσια στην Αττική. Σε επανάληψη του περσινού αποτελέσματος ο σύλλογος της Κρήτης αποκλείστηκε στην πρεμιέρα με σκορ 58-49.«Μελίσσια: Νίκη για τις γυναίκες στο κύπελλο», άρθρο στον ιστότοπο Thessi.gr, 18 Σεπτεμβρίου 2016.«Κύπελλο Ελλάδας: Η Α' φάση σε άνδρες και Γυναίκες», άρθρο στον ιστότοπο AgapoToBasket.gr, 18 Σεπτεμβρίου 2016. Τη χρονιά 2016-17 τον Όμιλο Νότου της Α2 Εθνικής συγκρότησαν 11 στον αριθμό σύλλογοι. Αυτός του Ρεθύμνου ολοκλήρωσε τις αγωνιστικές του υποχρεώσεις στην 9η θέση του τελικού βαθμολογικού πίνακα. Η συλλογή από 5 νίκες σε 20 αγωνιστικές δεν στάθηκε επαρκής να συγκρατήσει την ομάδα στην Κατηγορία.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη αγωνιστική περίοδο, 2017-18, συμμετείχε εκ νέου στο οικείο της τοπικό Πρωτάθλημα, στο οποίο δήλωσαν συμμετοχή τέσσερις ομάδες. Το Αρκάδι ολοκλήρωσε τις αγωνιστικές του υποχρεώσεις στην κορυφή της βαθμολογίας με 5 νίκες σε 6 αγωνιστικές.«Βαθμολογία και Αποτελέσματα Πρωταθλήματος Γυναικών Κρήτης 2017-2018» Στη σειρά των Τελικών που ακολούθησε επικράτησε δύο φορές απέναντι στον Ο.Φ.Η. (69-60 στο Ρέθυμνο, 57-67 στο Ηράκλειο).«Κατέκτησε το Πρωτάθλημα Κρήτης το Αρκάδι», άρθρο στον ιστότοπο WBasket.gr, 21 Μαΐου 2018.«Στην κορυφή της Κρήτης ξανά!» , άρθρο στον ιστότοπο GoodNet.gr, 22 Μαΐου 2018. Με τον παγκρήτιο τίτλο στις αποσκευές του το Αρκάδι έλαβε ξανά και το δικαίωμα διεκδίκησης θέσης στην Α2 Εθνική Κατηγορία στο Ειδικό Πρωτάθλημα Ανόδου μεταξύ των πρωταθλητριών ομάδων των Τοπικών Ενώσεων της Νότιας Ελλάδας. Το τουρνουά τη χρονιά αυτή διεξήχθη στο Κλειστό Γυμναστήριο του Μετς. Κατά σειρά ο σύλλογος του Ρεθύμνου αντιμετώπισε την Ολυμπιάδα Λάρισας (Θεσσαλία), το Θησέα Παναγιούδας (Λέσβος), τον Άρη Θήβας (Στερεά) και τον Έσπερο Παναγίας Αλεξιώτισσας (Αχαΐα-Ηλεία). Ολοκληρώνοντας αήττητο το μίνι αυτό Πρωτάθλημα το Αρκάδι κέρδισε την επιστροφή του στο επίπεδο των εθνικών Πρωταθλημάτων.«Επέστρεψε στην Α2 το Αρκάδι», άρθρο στον ιστότοπο της εφημερίδας «Πατρίς», 25 Ιουνίου 2018.«Στην Α2 Νότου Αρκάδι και Πελάσγος», άρθρο στον ιστότοπο WBasket.gr, 25 Ιουνίου 2018.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2008-09 2Α2 Εθνική 13 - 7-19 - - ? Α' Φάση 1-  -  -2010-11 2Α2 Εθνική 12 - 0-22 - - Ασημίνα Γαλιτσιάνου 3η - Α' Φάσης 1-  -  -2014-15 2Α2 Εθνική 8 - 10-12 - - ? 1η - Α' Φάσης 1-  -  -2016-17 2Α2 Εθνική 9 - 5-15 - - ? 1η - Α' Φάσης 1-  -  -2018-19 2Α2 Εθνική 12 - 2-19-1 - - ? 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Ασημίνα Γαλητσιάνου  Αργυρώ Γιαλιτάκη  Ειρήνη Δάμο-Σαλιάι  Ευηλία Ζαχαράκη  Μαρία Ζαχαράκη  Ευγενία Ζουμπεράκη  Δέσποινα Θεοδωρομανωλάκη  Χαραλαμπία Κάζα  Αντωνία Καλυβιανάκη  Γιωργία Καούκη  Ειρήνη Κοιλάδη  Κατερίνα Κούγια  Μαίρη Κουλούρη  Στελίνα Κουλούρη  Ασπασία Λαμπιθιανάκη  Σταυρούλα ΛελεδάκηΕθνΟνοματεπώνυμο  Χριστίνα Λίτσι  Μαρία Μαθιουδάκη  Ευγενία Μιχελιδάκη  Ντανιέλα Μούκα  Γιωργία Μπάκα  Τζένιφερ-Ειρήνη Μπότσι  Ελένη Λιουδάκη   Κατερίνα Παναρετάκη  Αντωνία Περάκη  Ελένη Πολοπετράκη  Παναγιώτα Ρήγα  Μαρία Σαρτζετάκη  Εύη Τζουγκράκη  Λίζα Φοβάκη
+ΠροπονητέςΕθνΟνοματεπώνυμοΘητεία  Κώστας Πλευράκης  ? - Αυγ 2010    Στέφανος Δαμανάκης  Αυγ 2010  - ?  Κώστας Πλευράκης   
<div style="clear: both">

 Τμήματα υποδομής 
Το Αρκάδι διατηρεί σήμερα ένα από τα καλύτερα φυτώρια νεαρών αθλητριών της χώρας, με πολλές διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:
 1× Πανελλήνιο Πρωτάθλημα Νεανίδων (2010)
 5× Πρωταθλήματα Νεανίδων Κρήτης (2009, 2010, 2013, 2014, 2015)
 4× Πρωταθλήματα Κορασίδων Κρήτης (2008, 2009, 2011, 2012)

 Νεανίδες 
Την αγωνιστική περίοδο 2008-09, με προπονητή των Κώστα Πλευράκη, οι Νεανίδες του Αρκαδίου αναδείχθηκαν Πρωταθλήτριες Κρήτης. Παράλληλα προκρίθηκαν μέσω Προκριματικών στην Τελική Φάση του 23ου Πανελληνίου Πρωταθλήματος Νεανίδων που διεξήχθη τον Αύγουστο στο Βόλο. Εκεί διασταύρωσε πυρά με το Δ.Α.Σ. Άνω Λιοσίων (Αττική), τον Πανιώνιο (Νότια Αττική), την Άμιλλα Τριπόλεως (Κεντρική και Νότια Πελοπόννησος), τη Βέροια (Κεντρική Μακεδονία) και το Μεγάλο Αλέξανδρο (Θεσσαλονίκη). Στην τελική βαθμολογική κατάταξη βρέθηκε στη 2η θέση. Πολυτιμότερη παίκτρια του τουρνουά αναδείχθηκε η αθλήτρια του Αρκαδίου, Ειρήνη Δάμο-Σαλιάι.«Τελική φάση 23ου Πανελληνίου Νεανίδων-Πρωταθλητής ο ΔΑΣ Ανω Λιοσίων», δελτίο Τύπου στον ιστότοπο της Ελληνικής Ομοσπονδίας Καλαθοσφαίρισης, 22 Αυγούστου 2009.«Πρωταθλητής ο ΔΑΣΑΛ στις νεάνιδες» , άρθρο στον ιστότοπο Sport24.gr, 22 Αυγούστου 2009.

Το Αρκάδι την αγωνιστική περίοδο 2009-10 κατέκτησε επίσης την κορυφή του Πρωταθλήματος Κρήτης. Στη συνέχεια αγωνίστηκε στην Προκριματική Φάση του Πανελληνίου Πρωταθλήματος Νεανίδων βρίσκοντας ως αντιπάλους τη Χαλκίδα και τον Ολυμπιακό Βόλου. Αφού ξεπέρασε το εμπόδιο αυτό, προκρίθηκε στην Τελική Φάση.«Προκριματικά Πανελληνίου Νεανίδων: Στα τελικά Αρκάδι, Καβάλα, Εσπερίδες και Αμιλλα», άρθρο στον ιστότοπο WePlayBall.gr, 31 Μαρτίου 2010. Το Αρκάδι ήταν άτυπος οικοδεσπότης της τελευταίας, εφόσον αυτή έλαβε χώρα στο Ρέθυμνο τον Απρίλιο του 2010. Τον τίτλο του Πρωταθλητή Ελλάδος Νεανίδων διεκδίκησαν επίσης οι ομάδες: Εσπερίδες Καλλιθέας (Νότια Αττική), Δ.Α.Σ. Άνω Λιοσίων (Αττική), Μ.Ε.Ν.Τ. (Θεσσαλονίκη), Ε.Κ. Καβάλας (Ανατολική Μακεδονία και Θράκη) και Άμιλλα Τριπόλεως (Κεντρική και Νότια Πελοπόννησος). Το Αρκάδι κατάφερε να σκαρφαλώσει στην κορυφή του τελικού βαθμολογικού πίνακα, κρατώντας τη μεγάλη διάκριση για τον εαυτό του. Στην κορυφαία πεντάδα του τουρνουά συμπεριλήφθηκαν οι αθλητριές του Δέσποινα Θεοδωρομανωλάκη και Μαρία Σαρτζετάκη. Τους περισσότερους πόντους για λογαριασμό της ομάδας σημείωσε η Ειρήνη Δάμο-Σαλιάι.«Τελική φάση 24ου Πανελληνίου Νεανίδων: Πρωταθλητής το Αρκάδι Ρεθύμνου», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Απριλίου 2010.«Το Αρκάδι Ρεθύμνου κατέκτησε τον τίτλο στο πανελλήνιο Πρωτάθλημα Νεανίδων στο μπάσκετ», άρθρο στον ιστότοπο Rethemnos.gr, 11 Απριλίου 2010.«ΟΚΑ Αρκάδι: Oι Νεανίδες κορυφή της Ελλάδας» , άρθρο στον ιστότοπο του σταθμού Ήχος FM, 13 Απριλίου 2010. Προπονητής της ομάδας ήταν ο Κώστας Πλευράκης και πρόεδρος ο Αντώνης Πολιουδάκης.

Την αγωνιστική περίοδο 2012-13 ο σύλλογος του Ρεθύμνου αναδείχθηκε ξανά Πρωταθλητής Κρήτης. Ξεπέρασε ακολούθως με επιτυχία την Προκριματική Φάση του Πανελληνίου Πρωταθλήματος για να βρεθεί στην Τελική Φάση (Final-6) που έλαβε χώρα στη Σκάλα Λακωνίας. Οι αντίπαλοί απέναντι στους οποίους βρέθηκε ήταν ο Π.Α.Ο.Κ. (Θεσσαλονίκη), η Ένωση Γαλατσίου (Αττική), ο Πρωτέας Βούλας (Νότια Αττική), η Άμιλλα Τριπόλεως (Κεντρική και Νότια Πελοπόννησος) και ο Απόλλων Πτολεμαΐδας (Δυτική Μακεδονία). Στην τελική βαθμολογία το Αρκάδι κατέλαβε την 5η θέση με 2 νίκες και 3 ήττες.«Πανελλήνιο Πρωτάθλημα Νεανίδων: 5η θέση για το Αρκάδι», άρθρο στον ιστότοπο RethemnosNews.gr, 26 Ιουνίου 2013.«Πρωταθλήτριες Ελλάδος οι Νεανίδες του Π.Α.Ο.Κ.», άρθρο στον ιστότοπο WomenSports.gr, 24 Ιουνίου 2013. Προπονητής της ομάδας ήταν επισης ο Πλευράκης.

Την επόμενη περίοδο, 2013-14, το Αρκάδι, μετά από κατάκτηση του Παγκρήτιου Πρωταθλήματος, συμμετείχε στο Πανελλήνιο Πρωτάθλημα της Πτολεμαΐδας τον Απρίλιο του 2014. Εκεί τέθηκε αντιμέτωπος με την Άμιλλα Τριπόλεως (Κεντρική και Νότια Πελοπόννησος), τον Παναθηναϊκό (Αττική), τον Πρωτέα Βούλας (Νότια Αττική), τον Απόλλωνα Πτολεμαΐδας (Δυτική Μακεδονία) και τον Ηρακλή (Θεσσαλονίκη). Η λήξη του τουρνουά βρήκε την κρητική ομάδα στη 2η θέση με 4 νίκες και 1 ήττα. Στην κορυφαία πεντάδα του τουρνουά συμπεριλήφθηκε η αθλήτρια του συλλόγου Τζένιφερ-Ειρήνη Μπότσι.«Πρωτέας Βούλας: Πρωταθλητής στις Νεάνιδες» , άρθρο στον ιστότοπο OnSports.gr, 27 Απριλίου 2014.«Ο Πρωτέας Βούλας πρωταθλητής Νεανίδων στο μπάσκετ», άρθρο στον ιστότοπο e-ptolemeos.gr, 27 Απριλίου 2014.

Τη χρονιά 2014-15, πάντα υπό την καθοδήγηση του Πλευράκη, το Αρκάδι προσέθεσε στην τροπαιοθήκη του ένα ακόμη Πρωτάθλημα Κρήτης. Η Προκριματική Φάση του Πανελλήνιου ξεπεράστηκε και πάλι με επιτυχία για να ακολουθήσει η Τελική Φάση που έλαβε χώρα στην Κοζάνη. Οι άλλες συμμετέχουσες ομάδες ήταν: Αθηναϊκός Βύρωνα (Αττική), Π.Α.Σ. Γιάννινα (Δυτική Ελλάδα), Τιτάνες Δράμας (Ανατολική Μακεδονία και Θράκη), Πρωτέας Βούλας (Νότια Αττική) και Π.Α.Ο.Κ. (Θεσσαλονίκη) Στο πλαίσιο αυτό η ομάδα του Ρεθύμνου κατέλαβε την 3η θέση του τελικού βαθμολογικού πίνακα με 3 νίκες και 2 ήττες. Στην κορυφαία πεντάδα του τουρνουά συμπεριλήφθηκε ξανά η Μπότσι.«Πανελλήνιο Νεανίδων: Αήττητος στην κορυφή ο Πρωτέας» , άρθρο στον ιστότοπο BasketNet.gr, 2 Μαΐου 2015.«Πανελλήνιο Νεανίδων: Χάλκινο μετάλλιο το Αρκάδι Ρεθύμνου» , άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 2 Μαΐου 2015.««Χάλκινο» το Αρκάδι», άρθρο στον ιστότοπο της εφημερίδας «Ρεθεμνιώτικα Νέα», 5 Μαΐου 2015.«Πανελλήνιο Πρωτάθλημα Μπάσκετ Νεανίδων - Και Πάλι Πρωτέας», άρθρο στον ιστότοπο e-ptolemeos.gr, 2 Μαΐου 2015.

 Κορασίδες 
Την αγωνιστική περίοδο 2007-08 ο σύλλογος του Ρεθύμνου αναδείχθηκε Πρωταθλητής Κρήτης. Ξεπέρασε ακολούθως με επιτυχία την Προκριματική Φάση του Πανελληνίου Πρωταθλήματος Κορασίδων, για να αναδειχθεί Δευτεραθλητής Ελλάδος στην Τελική Φάση.«Πανελλήνιο Πρωταθλήματος Μπάσκετ Κορασίδων: 3η Θέση, και μετάλλιο για μια ακόμα χρονιά», άρθρο στον ιστότοπο του σταθμού Ήχος FM, 11 Ιουλίου 2009.

Την επόμενη περίοδο, 2008-09, το Αρκάδι κατέκτησε ξανά το Παγκρήτιο Πρωτάθλημα Κορασίδων. Στη συνέχεια οι «ερυθρόλευκες», έχοντας ξεπεράσει στα μέσα Απριλίου την Προκριματική Φάση,«Τον Απρίλιο τα μπαράζ για το final-6», άρθρο στον ιστότοπο του σταθμού Ήχος FM, 9 Απριλίου 2009. έλαβαν μέρος στο Πανελλήνιο Πρωτάθλημα που διοργανώθηκε τη χρονιά αυτή στην Πτολεμαΐδα. Εκεί βρέθηκαν αντιμέτωπες με τον Απόλλωνα Πτολεμαΐδας (Δυτική Μακεδονία), τις Εσπερίδες Καλλιθέας (Νότια Αττική), τον Άρη (Θεσσαλονίκη), το Δ.Α.Σ. Άνω Λιοσίων (Αττική) και την Αχαγιά '82 (Αχαΐα-Ηλεία). Στην τελική βαθμολογία το Αρκάδι βρέθηκε στην 3η θέση. Πολυτιμότερη παίκτρια του τουρνουά αναδείχθηκε η αθλήτρια του συλλόγου της Κρήτης, Μαρία Σαρτζετάκη, ενώ στην κορυφαία πεντάδα συμπεριλήφθη επίσης η Ευηλία Ζαχαράκη.«Τελική φάση 20ου Πανελληνίου Κορασίδων-Πρωταθλήτριες οι Εσπερίδες», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2009. Καθήκοντα προπονητή είχε αναλάβει την περίοδο αυτή ο Κώστας Πλευράκης.

Τη χρονιά 2010-11 το Αρκάδι προσέθεσε στην τροπαιοθήκη του ένα επιπλέον Πρωτάθλημα Κρήτης Κορασίδων. Έπειτα έλαβε μέσω των Προκριματικών εισιτήριο για την Τελική Φάση του Πανελλήνιου Πρωταθλήματος που διοργανώθηκε στη Νικήτη Χαλκιδικής. Οι άλλοι σύλλογοι που έλαβαν μέρος ήταν ο Π.Α.Ο.Κ. (Θεσσαλονίκη), ο Δ.Α.Σ. Άνω Λιοσίων (Αττική), οι Εσπερίδες Καλλιθέας (Νότια Αττική), ο Απόλλων Πτολεμαΐδας (Δυτική Μακεδονία) και η Άμιλλα Τριπόλεως (Κεντρική και Νότια Πελοπόννησος). Στην τελική κατάταξη ο κρητικός σύλλογος βρέθηκε στην 4η θέση.«Πήρε το Πανελλήνιο Κορασίδων ο ΠΑΟΚ», άρθρο στον ιστότοπο Sport24.gr, 3 Ιουλίου 2011.«22ο Πανελλήνιο Πρωτάθλημα Μπασκετ Κορασίδων: Πρωταθλητής ο ΠΑΟΚ, 4ο το Αρκάδι σε τριπλή ισοβαθμία», άρθρο στον ιστότοπο του σταθμού Ήχος FM, 4 Ιουλίου 2011.

Η κατάκτηση ενός ακόμη Πρωταθλήματος Κρήτης την περίοδο 2011-12, οδήγησε το Αρκάδι σε μία ακόμη Προκριματική Φάση και στη συνέχεια Τελική Φάση του Πανελλήνιου Πρωταθλήματος. Στη διοργάνωση, που έλαβε χώρα στο Βόλο, συμμετείχαν επίσης οι Εσπερίδες Καλλιθέας (Νότια Αττική), ο Π.Α.Σ. Γιάννινα (Βορειοδυτική Ελλάδα), ο Αρίων Πτολεμαΐδας (Δυτική Μακεδονία), ο Αθηναϊκός (Αττική) και ο Ηρακλής (Θεσσαλονίκη). Το Αρκάδι κατέκτησε το ασημένιο μετάλλιο μετά τη λήξη της αγωνιστικής δράσης, ενώ η αθλήτριά του, Ευγενία Ζουμπεράκη, συμπεριλήφθηκε στην κορυφαία πεντάδα του τουρνουά.«Πρωταθλήτριες Ελλάδας στις Κορασίδες οι Εσπερίδες», άρθρο στον ιστότοπο OnSports.gr, 22 Απριλίου 2012.«Πρωταθλήτριες Ελλάδος οι κορασίδες των Εσπερίδων», άρθρο στον ιστότοπο WomenSports.gr, 22 Απριλίου 2014.«Ο τίτλος στις Εσπερίδες», άρθρο στον ιστότοπο Sport24.gr, 22 Απριλίου 2014.

 Παραπομπές 

 Εξωτερικοί σύνδεσμοι 

 Κλειστό Ρεθύμνου «Μελίνα Μερκούρη», πληροφορίες στον ιστότοπο Stadia.gr.
 Κλειστό Ρεθύμνου «Μελίνα Μερκούρη», πληροφορίες στον ιστότοπο Gipeda.gr.

Καλαθοσφαιριση γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Κ.
Κατηγορία:Ιδρύσεις ομάδων καλαθοσφαίρισης σε άγνωστο έτος